Υπηρεσία Πληροφοριών

Η Υπηρεσία Πληροφοριών (αγγλικά:Intelligence Agency) είναι ένας κυβερνητικός οργανισμός υπεύθυνος για τη συλλογή, ανάλυση και εκμετάλλευση πληροφοριών για την υποστήριξη των στόχων της Εθνικής ασφάλειας, των ενόπλων δυνάμεων και της εξωτερικής πολιτικής.

Τα μέσα συλλογής πληροφοριών είναι μερικές φορές προφανή, αλλά τις περισσότερες φορές μυστικά. Περιλαμβάνουν την κατασκοπεία, την υποκλοπή επικοινωνιών, την κρυπτανάλυση και τη συνεργασία με άλλα ιδρύματα για την αξιολόγηση δημόσιων πηγών. Η συγκέντρωση και διάδοση αυτών των πληροφοριών είναι γνωστή ως «ανάλυση πληροφοριών» ή «αξιολόγηση πληροφοριών».

Παρεχόμενες Υπηρεσίες

Οι υπηρεσίες πληροφοριών έχουν ως κυριότερους στόχους:
Να παρέχουν έγκαιρη προειδοποίηση για επικείμενες κρίσεις.
Να εξυπηρετούν την εθνική και διεθνή διαχείριση κρίσεων βοηθώντας στο να γίνει η διάκριση των προθέσεων των σημερινών ή πιθανών αντιπάλων.
Να ενημερώνουν τον εθνικό αμυντικό προγραμματισμό και τις στρατιωτικές επιχειρήσεις (στρατιωτικές πληροφορίες).
Να προστατεύουν τις ευαίσθητες μυστικές πληροφορίες, τόσο των δικών τους πηγών και δραστηριοτήτων, όσο και άλλων κρατικών υπηρεσιών.
Να επηρεάζουν μυστικά την έκβαση των γεγονότων υπέρ των εθνικών συμφερόντων, ή την επιρροή της διεθνούς ασφάλειας.
Να παρέχουν αξιόπιστή άμυνα ενάντια στις προσπάθειες άλλων εθνικών υπηρεσιών πληροφοριών (αντι-πληροφορίες).

Υπάρχει μια διάκριση μεταξύ «πληροφοριών ασφαλείας» και «ξένων πληροφοριών». Οι πληροφορίες ασφαλείας αφορούν εγχώριες απειλές (π.χ. τρομοκρατία ή κατασκοπεία). Η ξένη πληροφόρηση περιλαμβάνει τη συλλογή πληροφοριών σχετικά με τις πολιτικές ή οικονομικές δραστηριότητες ξένων κρατών. Ορισμένες υπηρεσίες έχουν εμπλακεί σε δολοφονίες, εμπορία όπλων, πραξικοπήματα και δημιουργία παραπληροφόρησης (προπαγάνδα) καθώς και σε άλλες μυστικές επιχειρήσεις, προκειμένου να υποστηρίξουν τα συμφέροντά τους ή τις κυβερνήσεις τους.

Οι υπηρεσίες πληροφοριών έχουν διαδραματίσει καθοριστικό παράγοντα σε ιστορικές περιόδους όπως κατά την διάρκεια του Ψυχρού Πολέμου που οι υπηρεσίες πληροφορίων έπαιζαν ουσιαστικό ρόλο στις πολιτικές εξελίξεις. Η Ρωσική υπηρεσία πληροφοριών KGB αλλά και η Στάζι της Ανατολικής Γερμανίας είναι δύο παραδείγματα. Από τις πιο γνωστές υπηρεσίες πληροφοριών είναι η CIA των Ηνωμένων Πολιτειών και η MI6 του Ηνωμένου Βασιλείου. Στην Ελλάδα υπάρχει η Εθνική Υπηρεσία Πληροφοριών (Ε.Υ.Π.).

Δείτε επίσης
Κατάλογος υπηρεσιών πληροφοριών
Κατάλογος ανενεργών υπηρεσιών πληροφοριών
Κατάλογος κλάδων συλλογής πληροφοριών
Υπηρεσία ασφαλείας
Μυστική αστυνομία
Μυστική υπηρεσία
Αντιτρομοκρατικές υπηρεσίες

Περαιτέρω ανάγνωση
Βιβλία
 Encyclopedia of Espionage, Intelligence, and Security, hrg. von K. Lee Lerner and Brenda Wilmoth Lerner, 3 Bände, Detroit [u.a.] : Gale [u.a.], 2004
 Rhodri Jeffreys-Jones, Cloak and Dollar: A History of American Secret Intelligence, Yale University Press, 2002
 Richard C. S. Trahair, Encyclopedia of Cold War Espionage, Spies, and Secret Operations, Westport, Conn. [u.a.] : Greenwood Press, 2004
 Amy B. Zegart, Flawed by Design: The Evolution of the CIA, JCS, and NSC, Stanford, Calif.: Stanford Univ. Press, 1999
 Цибулькін В. В., Рожен Л. М., Вєдєнєєв Д. В. та ін. Нариси з історії розвідки суб'єктів державотворення на теренах України / Заг. ред. П. Д. Морозов. — К.: «Преса України», 2011. — 536 с., іл.

Περιοδικά
 The Journal of Intelligence History (Το περιοδικό της Ιστορίας των πληροφοριών)

Αναφορές
 Ruiz, Victor H., 2010. "A Knowledge Taxonomy for Army Intelligence Training: An Assessment of the Military Intelligence Basic Officer Leaders Course Using Lundvall's Knowledge Taxonomy". Applied Research Projects. Texas State University Paper 331. Txstate.edu

Παραπομπές

Εξωτερικοί σύνδεσμοι
Outsourcing Intelligence
Proposal for a Privacy Protection Guideline on Secret Personal Data Gathering and Transborder Flows of Such Data in the Fight against Terrorism and Serious Crime by Marcel Stuessi
 The Literature of Intelligence: A Bibliography of Materials, with Essays, Reviews, and Comments
 International Intelligence History Association

Υπηρεσίες πληροφοριών